汉惠帝
參考文獻 > 引用

↑  《史记》卷六<秦始皇本纪>：三十四年，适治狱吏不直者，筑长城及南越地。始皇置酒咸阳宫，博士七十人前为寿。仆射周青臣进颂曰：“他时秦地不过千里，赖陛下神灵明圣，平定海内，放逐蛮夷，日月所照，莫不宾服。以诸侯为郡县，人人自安乐，无战争之患，传之万世。自上古不及陛下威德。“始皇悦。博士齐人淳于越进曰：“臣闻殷周之王千余岁，封子弟功臣，自为枝辅。今陛下有海内，而子弟为匹夫，卒有田常、六卿之臣，无辅拂，何以相救哉？事不师古而能长久者，非所闻也。今青臣又面谀以重陛下之过，非忠臣。”始皇下其议。丞相李斯曰：“五帝不相复，三代不相袭，各以治，非其相反，时变异也。今陛下创大业，建万世之功，固非愚儒所知，且越言乃三代之事，何足法也？异时诸侯并争，厚招游学。今天下已定，法令出一，百姓当家则力农工，士则学习法令辟禁。今诸生不师今而学古，以非当世，惑乱黔首。丞相臣斯昧死言：古者天下散乱，莫之能一，是以诸侯并作，语皆道古以害今，饰虚言以乱实，人善其所私学，以非上之所建立。今皇帝并有天下，别黑白而定一尊。私学而相与非法教，人闻令下，则各以其学议之，入则心非，出则巷议，夸主以为名，异取以为高，率群下以造谤。如此弗禁，则主势降乎上，党与成乎下。禁之便。臣请史官非秦记皆烧之。非博士官所职，天下敢有藏《诗》、《书》、百家语者，悉诣守、尉杂烧之。有敢偶语《诗》《书》者弃市。以古非今者族。吏见知不举者与同罪。令下三十日不烧，黥为城旦。所不去者，医药卜筮种树之书。若欲有学法令，以吏为师。”制曰：“可。”
↑  《史记》卷八十七<李斯列传>：始皇三十四年，置酒咸阳宫，博士仆射周青臣等颂称始皇威德。齐人淳于越进谏曰：“臣闻之，殷周之王千余岁，封子弟功臣自为支辅。今陛下有海内，而子弟为匹夫，卒有田常、六卿之患，臣无辅弼，何以相救哉？事不师古而能长久者，非所闻也。今青臣等又面谀以重陛下过，非忠臣也。”始皇下其议丞相。丞相谬其说，绌其辞，乃上书曰：“古者天下散乱，莫能相一，是以诸侯并作，语皆道古以害今，饰虚言以乱实，人善其所私学，以非上所建立。今陛下并有天下，别白黑而定一尊；而私学乃相与非法教之制，闻令下，即各以其私学议之，入则心非，出则巷议，非主以为名，异趣以为高，率群下以造谤。如此不禁，则主势降乎上，党与成乎下。禁之便。臣请诸有文学《诗》、《书》百家语者，蠲除去之。令到满三十日弗去，黥为城旦。所不去者，医药卜筮种树之书。若有欲学者，以吏为师。”始皇可其议，收去《诗》、《书》百家之语以愚百姓，使天下无以古非今。明法度，定律令，皆以始皇起。同文书。治离宫别馆，周遍天下。明年，又巡狩，外攘四夷，斯皆有力焉。
↑  《汉书》卷二十三<刑法志>：汉兴，高祖初入关，约法三章曰：“杀人者死，伤人及盗抵罪。”蠲削烦苛，兆民大说。其后四夷未附，兵革未息，三章之法不足以御奸，于是相国萧何攟摭秦法，取其宜于时者，作律九章。当孝惠、高后时，百姓新免毒蠚，人欲长幼养老。萧、曹为相，填以无为，从民之欲而不扰乱，是以衣食滋殖，刑罚用稀。
↑  《汉书》卷二<惠帝纪>：七年冬十月，发车骑、材官诣荥阳，太尉灌婴将。春正月辛丑朔，日有蚀之。夏五月丁卯，日有蚀之，旣。秋八月戊寅，帝崩于未央宫。九月辛丑，葬安陵。
↑  《藝文類聚》卷35引《楚漢春秋》：惠帝崩，呂太后欲為高墳，使從未央宮坐而見之。諸將諫，不許。東陽侯垂泣曰：「陛下日夜見惠帝冢，悲哀流涕無已，是傷生也。臣竊哀之。」於是太后乃止。
↑  《史记》卷九<吕太后本纪>：七年秋八月戊寅，孝惠帝崩。发丧，太后哭，泣不下。留侯子张辟彊为侍中，年十五，谓丞相曰：“太后独有孝惠，今崩，哭不悲，君知其解乎？”丞相曰：“何解？”辟彊曰：“帝毋壮子，太后畏君等。君今请拜吕台、吕产、吕禄为将，将兵居南北军，及诸吕皆入宫，居中用事，如此则太后心安，君等幸得脱祸矣。”丞相乃如辟彊计。太后说，其哭乃哀。吕氏权由此起。乃大赦天下。九月辛丑，葬。太子即位为帝，谒高庙。元年，号令一出太后。
↑  《汉书注》卷二<惠帝纪>：臣瓒曰：“帝年十七即位，即位七年，寿二十四。”
↑  《汉书注》卷二<惠帝纪>：荀悦曰：“讳盈之字曰满。”应劭曰：“礼谥法『柔质慈民曰惠』。”师古曰：“孝子善述父之志，故汉家之谥，自惠帝巳下皆称孝也。臣下以满字代盈者，则知帝讳盈也。他皆类此。”
↑  《史记》卷九<吕太后本纪>：太子即位为帝，谒高庙。元年，号令一出太后。
1 2 3  《史记》卷八<高祖本纪>：高祖，沛丰邑中阳里人，姓刘氏，字季。父曰太公，母曰刘媪。
↑  《史记》卷八<高祖本纪>：六年，高祖五日一朝太公，如家人父子礼。太公家令说太公曰：“天无二日，土无二王。今高祖虽子，人主也；太公虽父，人臣也。柰何令人主拜人臣！如此，则威重不行。”后高祖朝，太公拥篲，迎门却行。高祖大惊，下扶太公。太公曰：“帝，人主也，柰何以我乱天下法！”于是高祖乃尊太公为太上皇。
↑  《史记正义》卷八<高祖本纪>：帝王世纪云：“汉昭灵后含始游洛池，有宝鸡衔赤珠出炫日，后吞之，生高祖。”诗含神雾亦云。含始即昭灵后也。陈留风俗传云：“沛公起兵野战，丧皇妣於黄乡，天下平定，使使者以梓宫招幽魂，於是丹蛇在水自洒，跃入梓宫，其浴处有遗发，谥曰昭灵夫人。”汉仪注云：“高帝母起兵时死小黄城，後於小黄立陵庙。”括地志云：“小黄故城在汴州陈留县东北三十三里。”颜师古云：“皇甫谧等妄引谶记，好奇骋博，强为高祖父母名字，皆非正史所说，盖无取焉。宁有刘媪本姓实存，史迁肯不详载？即理而言，断可知矣。”
↑  《史记集解》卷九<吕太后本纪>：徐广曰：“吕后父吕公，汉元年为临泗侯，四年卒，高后元年追谥曰吕宣王。”
↑  《史记》卷九<吕太后本纪>：九月，燕灵王建薨，有美人子，太后使人杀之，无后，国除。
1 2 3  《汉书》卷九十七<外戚传>：孝惠张皇后。宣平侯敖尚帝姊鲁元公主，有女。惠帝即位，吕太后欲为重亲，以公主女配帝为皇后。
↑  许慎《五经异义》：高祖時皇太子納妃，叔孫通制禮，以為天子無親迎，從《左氏》義。
↑  《史记》卷四十九<外戚世家>：吕后长女为宣平侯张敖妻，敖女为孝惠皇后。
↑  《汉书》卷二十七<五行志>：惠帝四年十月乙亥，未央宫凌室灾；丙子，织室灾。刘向以为元年吕太后杀赵王如意，残戮其母戚夫人。是岁十月壬寅，太后立帝姊鲁元公主女为皇后。其乙亥，凌室灾。明日，织室灾。凌室所以供养饮食，织室所以奉宗庙衣服，与《春秋》御廪同义。天戒若曰，皇后亡奉宗庙之德，将绝祭祀。其后，皇后亡子，后宫美人有男，太后使皇后名之，而杀其母。惠帝崩，嗣子立，有怨言，太后废之，更立吕氏子弘为少帝。赖大臣共诛诸吕而立文帝，惠后幽废。
↑  《汉书》卷二<惠帝纪>：四年秋七月乙亥，未央宫凌室灾；丙子，织室灾。
↑  《史记》卷四十九<外戚世家>：吕太后以重亲故，欲其生子万方，终无子，诈取后宫人子炎子。
↑  《汉书》卷二十七<五行志>：其后，皇后亡子，后宫美人有男，太后使皇后名之，而杀其母。惠帝崩，嗣子立，有怨言，太后废之，更立吕氏子弘为少帝。
1 2 3  《史记》卷九<吕太后本纪>：宣平侯女为孝惠皇后时，无子，详为有身，取美人子名之，杀其母，立所名子为太子。孝惠崩，太子立为帝。帝壮，或闻其母死，非真皇后子，乃出言曰：“后安能杀吾母而名我？我未壮，壮即为变。”太后闻而患之，恐其为乱，乃幽之永巷中，言帝病甚，左右莫得见。太后曰：“凡有天下治为万民命者，盖之如天，容之如地，上有欢心以安百姓，百姓欣然以事其上，欢欣交通而天下治。今皇帝病久不已，乃失惑惛乱，不能继嗣奉宗庙祭祀，不可属天下，其代之。”群臣皆顿首言：“皇太后为天下齐民计所以安宗庙社稷甚深，群臣顿首奉诏。”帝废位，太后幽杀之。
↑  《汉书》卷三<文帝纪>：十二年.....二月，出孝惠皇帝后宫美人，令得嫁。
↑  《史记》卷九<吕太后本纪>：七年......九月辛丑，葬。太子即位为帝，谒高庙。元年，号令一出太后。
1 2 3 4 5 6  《史记》卷九<吕太后本纪>：太后欲王吕氏，先立孝惠后宫子彊为淮阳王，子不疑为常山王，子山为襄城侯，子朝为轵侯，子武为壶关侯。
↑  《史记》卷十七<汉兴以来诸侯王年表>：孝惠七年复置淮阳国。高后元年四月辛卯，初王怀王彊元年。彊，惠帝子。高后五年无嗣。
↑  《史记》卷九<吕太后本纪>：五年八月，淮阳王薨，以弟壶关侯武为淮阳王。
↑  《史记》卷十七<汉兴以来诸侯王年表>：高后元年四月辛卯，哀王不疑元年。薨。
↑  二年，常山王薨，以其弟襄城侯山为常山王，更名义。
↑  《史记》卷十九<惠景间侯者年表>：襄城侯，孝惠子，侯。高后元年四月辛卯，侯义元年。高后四年，侯义为常山王，国除。
↑  《史记》卷十七<汉兴以来诸侯王年表>：高后四年七月癸巳，初王义元年。皇子哀王弟。义，孝惠子，故襄城侯，后立为帝。
↑  《史记》卷九<吕太后本纪>：帝废位，太后幽杀之。五月丙辰，立恒山王义为帝，更名曰弘。不称元年者，以太后制天下事也。
1 2  《史记》卷九<吕太后本纪>：五月丙辰，立常山王义为帝，更名曰弘。不称元年者，以太后制天下事也。以轵侯朝为常山王。
1 2 3 4 5  《史记》卷九<吕太后本纪>：后九月晦日己酉，至长安，舍代邸。大臣皆往谒，奉天子玺上代王，共尊为天子。代王数让，群臣固请，然后听......夜，有司分部诛灭梁、淮阳、常山王及少帝于邸。
↑  《史记》卷十九<惠景间侯者年表>：轵侯，孝惠子，侯。高后元年四月辛卯，侯朝元年。高后四年，侯朝为常山王，国除。
↑  《史记》卷十七<汉兴以来诸侯王年表>：高后四年五月丙辰，初王朝元年。朝，惠帝子，故轵侯。
↑  《史记》卷九<吕太后本纪>：五年八月，淮阳王薨，以弟壶关侯武为淮阳王。
↑  《史记》卷十九<惠景间侯者年表>：壶关侯，孝惠子，侯。高后元年四月辛卯，侯武元年。高后五年，侯武为淮阳王。
↑  《史记》卷十七<汉兴以来诸侯王年表>：高后六年，初王武元年。武，孝惠帝子，故壶关侯。
↑  《史记》卷十九<惠景间侯者年表>：昌平侯，孝惠子，侯。高后四年二月癸未，侯太元年。高后七年，太为吕王，国除。
↑  《史记》卷九<吕太后本纪>：二月，徙梁王恢为赵王。吕王产徙为梁王，梁王不之国，为帝太傅。立皇子平昌侯太为吕王。更名梁曰吕，吕曰济川。
↑  《史记》卷十七<汉兴以来诸侯王年表>：高后七年二月丁巳，王太元年。惠帝子。
↑  《史记》卷九<吕太后本纪>：八月......戊辰，徙济川王王梁，立赵幽王子遂为赵王。
↑  《史记》卷九<吕太后本纪>：诸大臣相与阴谋曰：“少帝及梁、淮阳、常山王，皆非真孝惠子也。吕后以计诈名他人子，杀其母，养后宫，令孝惠子之，立以为后，及诸王，以彊吕氏。”
↑  .   [2016-01-27]. （原始内容存档于2015-05-18）.